**Atbildes uz jautājumiem par**

**3.1.2.3.i otrās kārtas pasākumu “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām”**

**Izmantotie saīsinājumi:**

**Aģentūra** – Centrālā finanšu un līgumu aģentūra

**Atlases nolikums** – [3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas projektu iesniegumu atlases nolikums](https://www.cfla.gov.lv/lv/media/11274/download?attachment)

**EK** - Eiropas komisija

**Investīcija -** 3.1.2.3.i. investīcija "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām"

**Kritēriju metodika -** [3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” projektu iesniegumu vērtēšanas kritēriju piemērošanas metodika](https://www.cfla.gov.lv/lv/media/11289/download?attachment)

**LM** – Labklājības ministrija

**MK noteikumi** – [Ministru kabineta 2023. gada 22. augusta noteikumi Nr. 475 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi”](https://likumi.lv/ta/id/344778-eiropas-savienibas-atveselosanas-un-noturibas-mehanisma-plana31-reformu-un-investiciju-virziena-regionala-politika-312-reformas-socialo-un-nodarbinatibas-pakalpojumu-pieejamiba-minimalo-ienakumu-reformas-atbalstam-3123i-investicijas-ilgstosas-socialas-aprupes-pakalpojuma-noturiba-un-nepartrauktiba-jaunu-gimeniskai-videi-pietuvinatu-aprupes-pakalpojumu-sniedzeju-attistiba-pensijas-vecuma-personam-otras-kartas-istenosanas-un-uzraudzibas-noteikumi)

**Pasākums** – 3.1.2.3.i investīcijas otrās kārtas pasākumu “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām”

**Pakalpojums** – ģimeniskai videi pietuvināts pakalpojums pensijas vecuma personām

**Tipveida projekts** - [izstrādātais tipveida būvprojekts ir pieejams Būvniecības informācijas sistēmas portālā bis.gov.lv](https://bis.gov.lv/noderigi/tipveida-projekti/gimeniskai-videi-pietuvinatas-aprupes-pakalpojuma-sniegsanas-vieta)

Saturs

[1. Vispārīgi jautājumi 2](#_Toc52427874)

[2. Īstenošanas nosacījumi 5](#_Toc893201165)

[3. Vērtēšana un lēmumu pieņemšana 5](#_Toc1717258796)

[4. Attiecināmās izmaksas 6](#_Toc1240127153)

[5. Projekta iesnieguma aizpildīšana un pielikumi 7](#_Toc1203274344)

[6. Personāls 7](#_Toc415998118)

[7. Projekta rezultātu uzturēšana un ilgtspējas nodrošināšana 7](#_Toc798043289)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Tipveida būvprojekta rasējumos redzams, ka vienā ēkā ir paredzētas 12 guļamistabas, tātad 1 ēkas sasniedzamais rādītājs ir 12 personas. MK noteikumos norādīts 3 mājas ne vairāk kā 16 klienti katrā. Cik tad īsti vienā ēkā īsti personas ir jāparedz? Vai ir domāts, ka daļā guļamistabu dzīvo divas personas? Tādā gadījumā mēs varētu paredzēt vienā ēkā 16 personas. *(rakstiski)* | Skaidrojam, ka ar nolūku sabalansēt pakalpojuma kvalitāti ar investīcijas finansējumu, panāktas vienošanas, ka sākotnēji plānotais maksimālais personu skaits vienā ēkā (12 personas) tiek palielināts līdz 16 personām, plānojot, ka tipveida projektā atsevišķas guļamistabas tiks iekārtotas 2 personu (piemēram, draugu vai draudzeņu, laulāto) uzturēšanai. Tas nozīmē, ka projekta iesniedzējs var plānot vienā ēkā izmitināt maksimāli paredzēto personu skaitu – 16 personas.*(atbilde sniegta arī mutiski 11.10.2023. semināra laikā)* |
| 1.2. | Kāpēc par vienu un divu ēku izveidi kritērijos ir vairāk punktu, kā par trīs ēku izveidi? *(rakstiski)* | Ar mērķi nodrošināt ģimeniskai videi pietuvināta pakalpojuma atbilstošu vidi un pāreju no institucionālas ilgtermiņa aprūpes sniegšanas uz kopienā balstītas aprūpes modeli, lai izvairīties no mērķa grupas personu koncentrēšanas vienā vietā, kritēriju metodika paredz, ka lielāku punktu skaitu saņems tie projekta iesniedzēji, kuri projekta ietvaros ieplānos ēku izvietošanu dažādas vietās (adresēs). Kā risinājumu maksimālā punktu skaita saņemšanai kvalitātes kritērija Nr.3.4. ietvaros, aicinām ēku izvietošanu plānot dažādās adresēs ar nosacījumu, ka adreses neatrodas viena otrai blakus (teritorijas nerobežojas, piemēram, uz vienas ielas (ceļa) tieši blakus esoši īpašumi un ieeja tajos ir no vienas ielas (ceļa), tai skaitā ielas (ceļa) pretējā pusē), un vismaz vienā no plānotajām adresēm paredzēts veidot mazāk kā 3 mājas.*(atbilde sniegta arī mutiski 11.10.2023. semināra laikā)* |
| 1.3. | Kāds ir projekta gala termiņš? MK noteikumos minēts 2024.gada 31.decembris, kas nav reāli sasniedzams, ja vēl jāprojektē piesaistes ēkām un tikai pēc projektu izstrādes varēs uzsākt ēku būvniecību? *(rakstiski)* | Atbilstoši MK noteikumu 48.punktā noteiktajam, projektu var īstenot ne ilgāk, ka līdz 2026.gada 30.jūnijam.Vēršam uzmanību, ka pēc Eiropas Komisijas pozitīva lēmuma par Atveseļošanas fonda grozījumu apstiprināšanu, MK noteikumu 7. punktā minētie termiņi rādītāju sasniegšanai tiks noteikti atbilstoši MK noteikumu 49.punktā noteiktajām. Piemēram, ģimeniskai videi pietuvināta pakalpojuma sniegšanas infrastruktūras izveide un mērķrādītāja sasniegšana tiek plānota līdz 2026. gada 30. jūnijam. *(atbilde sniegta arī mutiski 11.10.2023. semināra laikā)* |
| 1.4. | Vai mainās izmēri tām istabiņām, kurās plānotas 2 gultas vai arī paliek tipveida projekta izmēri?*(seminārā)* | Skaidrojam, ka istabu, kuras paredzētas 2 personu dzīvošanai, izmēri netiek mainīti un to pārplānošana nav paredzēta, ievērojot, ka jau sākotnēji plānoti istabu izmēri (18 – 20 m2) ir pietiekami divu personu izmitināšanai.*(atbilde sniegta arī mutiski 11.10.2023. semināra laikā)* |
| 1.5. | Vai uz projekta iesniegšanas brīdi  ir jābūt jau pieņemtam pašvaldības domes lēmuma par pansionāta slēgšanu?*(seminārā)* | MK noteikumi un atlases nolikums neizvirza šādu prasību projekta iesniedzējam uz projekta iesniegšanas brīdī, taču projektam jāatbilst atbilstības kritērijam Nr. 2.15., līdz ar to projekta iesniedzējs skaidri un nepārprotami sniedz projekta iesniegumā pamatotu informāciju (piemēram, pielikumā pievienota karte vai cita vizualizācija), ka adrese, kurā plānots sniegt pakalpojumu, neatrodas ilgstošas sociālās aprūpes institūcijas (neatkarīgi no juridiskā statusa un mērķa grupas) teritorijā un nerobežosies ar to (piemēram, uz vienas ielas (ceļa) blakus esoši īpašumi un ieeja tajos ir no vienas ielas (ceļa), tai skaitā ielas (ceļa) pretējā pusē). Ievērojot to, ka plānot ieguldījumu veikšanu ilgstošas aprūpes institūcijas teritorijā vai blakus tai ir pieļaujams tikai tad, ja esošo institūciju plānots likvidēt un nojaukt, tās vietā izveidojot jauno pakalpojumu sniegšanas vietu, aicinām projekta iesniegumam (sadaļā “Pielikumi”) pievienot brīvas formas (piemēram, pašvaldības priekšsēdētāja) apliecinājumu, ka attiecīgais pašvaldības lēmums tiks pieņemts līdz projekta ietvaros būvējamas pakalpojuma sniegšanas vietas objekta nodošanas ekspluatācijā. Vienlaikus projekta iesniegumā ir jābūt izvērtējumam par apbūves plāniem izvēlētajā teritorijā un tās apkārtnē, lai pārliecinātos, ka projekta īstenošanas laikā un pēcuzraudzības periodā šajā teritorijā vai blakus tai netiks izveidota cita jauna ilgstošas aprūpes institūcija.*(atbilde sniegta arī mutiski 11.10.2023. semināra laikā)* |
| 1.6. | Kam tieši jābūt norādītam kartē (kā attēlotam), kas atspoguļo: 1. ka nav blakus esošs pansionāts; 2. sabiedriskā transporta pieejamību; 3. sabiedrisko pakalpojumu pieejamību; 4. elektrības, ūdens un kanalizācijas pieslēgumus? *(seminārā)* | Projekta iesniegumā jāsniedz detālu aprakstu par projekta ietvaros izveidot plānota Pakalpojuma vietas blakus esošu infrastruktūru, pieejamo sabiedrisko transportu (norādot transporta kustības regularitāti un pieturas attālumu), sabiedrisko pakalpojumu sniegšanas vietām (norādot attālumu) un ārējo inženiertīklu pieejamību, papildus pievienojot ērtākā formāta vizualizāciju – kartografisko materiālu kur brīvā formā (piemēram, ar bultiņām) ir atzīmēti iepriekš minētie objekti. Teritorijas, kurā projekta ietvaros plānoti ieguldījumi, noteikšanai un sasaistei ar transportu, infrastruktūru, sabiedriskajiem pakalpojumiem, ka arī inženiertīklu pieejamībai var tikt izmantota piemēram, teritorijas piesaistes būvprojektā norādītā informācija, Nekustamā īpašuma valsts kadastra informācijas sistēmā reģistrētā zemes vienība, vai citi dati, kas ir projekta iesniedzēja rīcībā un kas pamato projekta iesnieguma sniegto informāciju.*(atbilde sniegta arī mutiski 11.10.2023. semināra laikā)* |
| 1.7. | Lūgums detalizētāk skaidrot kvalitātes kritērija 3.7. apakšpunktu 3.7.6 "uzsākta iepirkuma procedūra"?*(seminārā)* | Par uzsākto iepirkumu tiks uzskatīta iespēja pārbaudīt publiski pieejamo informāciju par iepirkuma stadiju, piemēram, Iepirkumu uzraudzības biroja (IUB) vai Elektronisko iepirkumu sistēmas (EIS) tīmekļa vietne, kur publicēta informācija par iepirkumu.Vēršam uzmanību, lai nodrošinātu vienlīdzīgu sacensību starp projektu iesniedzējiem, vērtējums tiek noteikts, fiksējot situāciju uz projekta iesnieguma iesniegšanas brīdi.*(atbilde sniegta arī mutiski 11.10.2023. semināra laikā)* |
| Īstenošanas nosacījumi |
|  |  |  |
| Vērtēšana un lēmumu pieņemšana |
| 3.1. | Ievērojot vērtēšanas kritēriju 2.15. "Projekta iesniegumā norādītā pakalpojuma sniegšanas adrese nav plānota ilgstošas sociālās aprūpes institūcijas teritorijā un nerobežosies ar to (pieļaujams tikai gadījumā, ja esošā institūcija tiks likvidēta vai atrašanās nav tieši blakus)", viena no plānotajām projekta teritorijām atrodas netālu no jau esoša ilgstošas sociālās aprūpes pakalpojuma institūcijas, tāpēc ir radies jautājums, vai konkrētā situācija ir atbilstoša konkursa nosacījumiem.*(rakstiski)* | Saskaņā ar atbilstības kritērija Nr. 2.15. “Projekta iesniegumā norādītā pakalpojuma sniegšanas adrese nav plānota ilgstošas sociālās aprūpes institūcijas teritorijā un nerobežosies ar to (pieļaujams tikai gadījumā, ja esošā institūcija tiks likvidēta vai atrašanās nav tieši blakus)” (turpmāk – atbilstības kritērijs Nr. 2.15.) piemērošanas skaidrojumu, kritērija vērtējums ir “Jā”, ja adrese, kurā plānots sniegt pakalpojumu, neatrodas ilgstošas sociālās aprūpes institūcijas (neatkarīgi no juridiskā statusa un mērķa grupas) teritorijā un nerobežosies ar to (piemēram, uz vienas ielas (ceļa) blakus esoši īpašumi un ieeja tajos ir no vienas ielas (ceļa), tai skaitā ielas (ceļa) pretējā pusē). Plānot ieguldījumu veikšanu ilgstošas aprūpes institūcijas teritorijā vai blakus tai ir pieļaujams tikai tad, ja esošo institūciju plānots likvidēt un nojaukt, tās vietā izveidojot jauno pakalpojumu sniegšanas vietu. Papildus atbilstības kritērija Nr. 2.15. piemērošanas metodika nosaka, ka precizējot projekta iesniegumu, nevar veikt pakalpojuma sniegšanas adreses maiņu.Ņemot vērā minēto, skaidrojam, ka atrašanās ielas pretējā pusē nemaina faktu, ka esošā sociālās aprūpes institūcija ir ļoti tuvu plānotajai adresei.*(12.10.2023.)* |
| 3.2. | Vai maksimālais kritēriju punktu skaits tiek saglabāts, ja vienā adresē ir plānotas divas ēkas un trešā ēka - citā adresē?*(seminārā)* | Jā. Lūdzam skatīt atbildi uz 1.2. jautājumu.*(atbilde sniegta arī mutiski 11.10.2023. semināra laikā)* |
| Attiecināmās izmaksas |
| 4.1. | Likumā [“Par valsts budžetu 2023. gadam un budžeta ietvaru 2023., 2024. un 2025. gadam”](https://likumi.lv/ta/id/340396-par-valsts-budzetu-2023-gadam-un-budzeta-ietvaru-2023-2024-un-2025-gadam) 36.panta 2.punkts nosaka aizņēmuma apmēru pašvaldībai. Lūgums skaidrot, vai PVN aizņēmuma aprēķins tiek rēķināts no AF 1 273 204 EUR vai arī no būvniecības kopējām izmaksām?*(seminārā)* | Saskaņā ar MK noteikumu 13.punktu, pievienotās vērtības nodokļa (turpmāk – PVN) izmaksas un izmaksas investīcijas otrās kārtas projekta atbalstāmo darbību īstenošanai, ja tās pārsniedz investīcijas otrās kārtas projektam pieejamo Atveseļošanas fonda finansējumu, sedz no finansējuma saņēmēja līdzekļiem.Saskaņā ar MK noteikumu anotācijā noteikto lai rastu izmaksu optimizēšanai, LM ir ierosinājusi paplašināt iespējas pašvaldībām saņemt Valsts kases aizdevumus, tādējādi radot valsts budžeta priekšfinansēšanas iespējas ne tikai Atveseļošanas fonda finansējuma un PVN izmaksu segšanai, bet arī, lai nosegtu  projekta izmaksas līdz 10% no Atveseļošanas fonda finansējuma (t.i., indikatīvi 127 320 *euro*vienas ēkas izbūvei). Saskaņā ar Likumu par budžeta un finanšu vadību pašvaldībām ir tiesības saņemt aizņēmumus tikai  gadskārtējā valsts budžeta likumā noteiktajiem aizņēmuma  mērķiem un to nosacījumiem noteiktā pieļaujamā aizņēmuma  limita ietvaros. Atbilstoši likuma “Par valsts budžetu 2023. gadam un budžeta ietvaru 2023., 2024. un 2025. gadam” 36. panta pirmās daļas 2. punktu, pašvaldībām 2023.gadā ir tiesības saņemt aizņēmumus Atveseļošanas fonda finansēto projektu īstenošanai, aizņēmuma summai nepārsniedzot  Atveseļošanas fonda finansējuma un PVN izmaksu kopsummu. *(atbilde sniegta arī mutiski 11.10.2023. semināra laikā)* |
| 4.2. | Vai no projekta ietvaros saņemtā avansa, var tikt veikta PVN apmaksa?*(seminārā)* | Jā, no projekta ietvaros saņemtā avansa var veikt PVN apmaksu.*(atbilde sniegta arī mutiski 11.10.2023. semināra laikā)* |
| Projekta iesnieguma aizpildīšana un pielikumi |
| 5.1. | Vai projekta darbībās ir jānorāda “Projekta vadība”, ja tā tiek nodrošināta no pašvaldības iekšējiem resursiem un tam nav paredzēts projektā finansējums?*(seminārā)* | Gadījumā, ja projekta iesniedzējs neplāno no projekta budžeta segt projekta vadības izmaksas, projekta iesnieguma sadaļā “Investīciju projekta darbības un sasniedzamie rezultāti [..]” nav jāiekļauj atbilstoša darbība, bet sadaļa “Administrēšanas kapacitāte” ir skaidri jāapraksta, ka projekta vadība tiks nodrošināta no projekta iesniedzēja resursiem un investīcijas finansējums šim mērķim nav plānots.*(atbilde sniegta arī mutiski 11.10.2023. semināra laikā)* |
| Personāls  |
|  |  |  |
|  |  |  |
| Projekta rezultātu uzturēšana un ilgtspējas nodrošināšana |
|  |  |  |
|  |  |  |
|  |  |  |